pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท เตือนลักทรัพย์ของทางราชการมีโทษจำคุกสูงสุด 7 ปี พร้อมขอความร่วมมือประชาชนหากพบเหตุสามารถแจ้งสายด่วน 1146
วันพุธที่ 18 สิงหาคม 2564
กรมทางหลวงชนบท เตือนลักทรัพย์ของทางราชการมีโทษจําคุกสูงสุด 7 ปี พร้อมขอความร่วมมือประชาชนหากพบเหตุสามารถแจ้งสายด่วน 1146
กรมทางหลวงชนบท (ทช.) ได้ลงพื้นที่ลาดตระเวนตรวจสอบสายทางอย่างต่อเนื่องและมักได้รับแจ้งเหตุ พบว่ามีการลักลอบขโมยตัดสายไฟส่องสว่างทั้งบนสะพานและบนถนน รวมถึงการลักลอบขโมยตะแกรงเหล็กฝารางระบายน้ําเป็นจํานวนมากในพื้นที่ของ ทช.
นายปฐม เฉลยวาเรศ อธิบดีกรมทางหลวงชนบท กระทรวงคมนาคม เปิดเผยว่า ที่ผ่านมากรมทางหลวงชนบท (ทช.) ได้ลงพื้นที่ลาดตระเวนตรวจสอบสายทางอย่างต่อเนื่องและมักได้รับแจ้งเหตุ พบว่ามีการลักลอบขโมยตัดสายไฟส่องสว่างทั้งบนสะพานและบนถนน รวมถึงการลักลอบขโมยตะแกรงเหล็กฝารางระบายน้ําเป็นจํานวนมากในพื้นที่ของ ทช. ซึ่งการกระทําดังกล่าวส่งผลให้ประชาชนที่สัญจรไป-มาบนสะพานหรือถนนไม่ได้รับความสะดวกปลอดภัยและเป็นสาเหตุหนึ่งที่ทําให้เกิดอุบัติเหตุ เกิดความสูญเสียต่อชีวิตและทรัพย์สิน ทั้งยังเป็นความผิดฐานทําลายหรือทําให้เสียหายแก่ทางหลวง มีโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับตาม พ.ร.บ. ทางหลวง พ.ศ. 2535 มาตรา 43 ประกอบมาตรา 72 นอกจากนั้นยังเป็นความผิดตามประมวลกฎหมายอาญา ฐานลักทรัพย์ที่ใช้หรือมีไว้เพื่อสาธารณประโยชน์ มีโทษจําคุกตั้งแต่ 1 ปี ถึง 5 ปี และปรับตั้งแต่ 20,000 บาท ถึง 100,000 บาท ตามมาตรา 335 (10) และหากร่วมกันกระทําความผิดตั้งแต่สองคนขึ้นไปหรือกระทําในเวลากลางคืน จะมีโทษหนักขึ้น ตามมาตรา 335 วรรคสาม จําคุกตั้งแต่ 1 ปี ถึง 7 ปี และปรับตั้งแต่ 20,000 บาท ถึง 140,000 บาท และผู้กระทําผิดต้องชดใช้ค่าสินไหมทดแทนทรัพย์สินที่เสียหายและสูญหายนั้นด้วย
อย่างไรก็ตาม ทช. ขอความร่วมมือจากประชาชนในการร่วมสอดส่องดูแลทรัพย์สินของทางราชการ หากพบเหตุผิดปกติ โปรดแจ้งที่สายด่วนกรมทางหลวงชนบท 1146 หรือสํานักงานทางหลวงชนบท แขวงทางหลวงชนบท และหมวดบํารุงทางหลวงชนบทในพื้นที่ทั่วประเทศ เพื่อความปลอดภัยในการเดินทางและเป็นการร่วมกันดูแลรักษาทรัพย์สินของทางราชการให้สามารถใช้ประโยชน์ได้อย่างคุ้มค่า เพื่อประชาชนต่อไป
รัฐบาลไทย-ข่าวทำเนียบรัฐบาล-​รองนายกรัฐมนตรี “อนุทิน” เดินหน้าสื่อสารสร้างความเข้าใจประชาชนการใช้ประโยชน์กัญชาที่ถูกต้อง
วันเสาร์ที่ 6 สิงหาคม 2565
​รองนายกรัฐมนตรี “อนุทิน” เดินหน้าสื่อสารสร้างความเข้าใจประชาชนการใช้ประโยชน์กัญชาที่ถูกต้อง
​รองนายกรัฐมนตรี “อนุทิน” เดินหน้าสื่อสารสร้างความเข้าใจประชาชนการใช้ประโยชน์กัญชาที่ถูกต้อง เน้นย้ํานโยบายกัญชาทางการแพทย์ เตรียมเป็นประธานเปิดงาน 'มหัศจรรย์กัญชา เขตสุขภาพที่ 3 ร่วมสร้างสุขภาพ พัฒนาเศรษฐกิจ' จ.อุทัยธานี
วันที่ 6 ส.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างที่พระราชบัญญัติกัญชา กัญชง ยังอยู่ในขั้นตอนการออกกฎหมายยังไม่มีผลบังคับ นายอนุทิน ชาญวีรกูล รองนายกรัฐมนตรีและรมว.สาธารณสุข ได้เน้นย้ํากับหน่วยงานในกระทรวงสาธารณสุขซึ่งหน่วยงานหลักการดูแลเรื่องการใช้ประโยชน์จากกัญชา ให้เร่งรัดการสื่อสารผ่านทุกช่องทาง และกิจกรรม เพื่อสร้างความเข้าใจของประชาชนถึงนโยบายของรัฐบาลที่มุ่งให้ใช้ประโยชน์จากกัญชาทางการแพทย์ ไม่สนับสนุนการใช้เพื่อสันทนาการ หากมีการใช้นอกเหนือจากที่กฎหมายกําหนด จะเข้าข่ายที่ต้องดําเนินคดี
โดยในวันนี้ (6 ส.ค.)นายอนุทินจะเป็นประธานเปิดงาน 'มหัศจรรย์กัญชา เขตสุขภาพที่ 3 ร่วมสร้างสุขภาพ พัฒนาเศรษฐกิจ' ที่สนามกีฬาจังหวัดอุทัยธานี ซึ่งเป็นกิจกรรมที่เขตสุขภาพที่3 จัดขึ้นวันที่ 5 - 7 ส.ค. 2565 ตามนโยบายของรองนายกรัฐมนตรีและรมว.สาธารณสุขเพื่อให้ความรู้เกี่ยวกับการใช้กัญชาทางการแพทย์อย่างครบวงจร เพื่อประชาชนเกิดความรู้ความเข้าใจการใช้กัญชาที่ถูกต้อง เกิดประโยชน์ต่อการดูแลสุขภาพในเบื้องต้น การมองหาโอกาสต่อยอดจากงานวิจัยและพัฒนาเพื่อการสร้างงาน อาชีพและรายได้ อย่างเหมาะสมและถูกกฎหมาย
น.ส.ไตรศุลี กล่าวว่า ขณะนี้กรมสนับสนุนบริการสุขภาพ ได้มีโครงการตามนโยบายรองนายกรัฐมนตรี เพื่อให้ความรู้การใช้กัญชาทางการแพทย์เพื่อสุขภาพอย่างปลอดภัยในชุมชน ผ่านอาสาสมัครสาธารณสุขประจําหมู่บ้าน (อสม.) จํานวนกว่า 1.05 ล้านคนทั่วประเทศ โดยมีการจัดฐานการเรียนรู้ที่ อสม.ต้องรู้เกี่ยวกับกัญชาใน 5 เรื่อง เพื่อใช้สําหรับการดูแลคนในชุมชนและนําไปสื่อสารเพื่อความเข้าใจที่ถูกต้องในชุมชน ได้แก่ 1.การเข้าถึงบริการกัญชาทางการแพทย์อย่างเหมาะสม 2.การเฝ้าระวัง ป้องกันการใช้ตามที่กฎหมายกําหนด อาการแพ้หรือผลข้างเคียงไม่พึงประสงค์
3.การสนับสนุนภูมิปัญญา สมุนไพร อาหาร และพืชเศรษฐกิจ 4.การสนับสนุนด้านข้อมูลข่าวสารที่ถูกต้องแก่ประชาชน และ 5.การสนับสนุนการมีส่วนร่วมของชุมชน/อปท./ภาคประชาสังคม และการถ่ายทอดประสบการณ์ในการใช้กัญชาทางการแพทย์เพื่อสุขภาพอย่างปลอดภัยโดยบุคคลต้นแบบ
รัฐบาลไทย-ข่าวทำเนียบรัฐบาล-ศูนย์ช่วยเหลือเด็กที่ได้รับผลกระทบจากโรคโควิด-19
วันอาทิตย์ที่ 22 สิงหาคม 2564
ศูนย์ช่วยเหลือเด็กที่ได้รับผลกระทบจากโรคโควิด-19
วันอังคารที่ 17 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลร่วมกับองค์กรปกครองส่วนท้องถิ่น ยูนิเซฟ และกลุ่มอาสาสมัครต่าง ๆ จัดตั้งศูนย์ช่วยเหลือเด็กที่ได้รับผลกระทบจากโรคโควิด-19 เช่น เด็กกําพร้าที่ผู้ปกครองเสียชีวิตจากโรคโควิด-19 เด็กที่ขาดผู้ดูแลระหว่างที่ผู้ปกครองต้องเข้ารับการรักษาตัว เด็กที่ป่วยโควิด-19 และเข้าไม่ถึงการรักษา และเด็กที่หลุดออกจากระบบการศึกษา เป็นต้น สําหรับผู้พบเห็นเด็กที่ประสบปัญหาดังกล่าว สามารถแจ้งข้อมูลได้ที่บ้านพักเด็กและครอบครัวที่ตั้งอยู่ในทุกจังหวัดทั่วประเทศ หรือ โทรสายด่วนศูนย์ช่วยเหลือสังคม 1300 หรือ แจ้งทางไลน์ @savekidscovid19 ได้ตลอด 24 ชั่วโมง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-คืบหน้า "สนามบินเบตง" เปิดให้บริการเที่ยวบิน "ราชการ - ส่วนบุคคล" แล้ว ส่วนเชิงพาณิชย์เตรียมเปิด 2 เส้นทาง
วันพฤหัสบดีที่ 6 มกราคม 2565
คืบหน้า "สนามบินเบตง" เปิดให้บริการเที่ยวบิน "ราชการ - ส่วนบุคคล" แล้ว ส่วนเชิงพาณิชย์เตรียมเปิด 2 เส้นทาง
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า ปัจจุบันท่าอากาศยานเบตงได้ให้บริการเที่ยวบินทางราชการ และเที่ยวบินส่วนบุคคลแล้ว โดยได้ทําการบินมาอย่างต่อเนื่อง สําหรับเที่ยวบินเชิงพาณิชย์ ได้มีสายการบินขออนุญาตทําการบินไว้ 2 เส้นทาง ประกอบด้วย
.
หาดใหญ่ - เบตง - หาดใหญ่
ดอนเมือง - เบตง - ดอนเมือง
.
การก่อตั้งท่าอากาศยานเบตงนั้น สืบเนื่องมาจากนโยบายการพัฒนา 14 จังหวัดภาคใต้ของรัฐบาล โดยท่าอากาศยานดังกล่าว ถูกพัฒนามาอย่างต่อเนื่อง เพื่อให้สามารถรองรับการเดินทางทางอากาศของประชาชนได้อย่างเพียงพอ และเชื่อมโยงเส้นทางคมนาคมได้อย่างทั่วถึง
.
อ่านเพิ่มเติม คลิกhttps://www.thaigov.go.th/news/contents/details/50213
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย เปิดขายสลากดิจิทัลวันแรก 5 ล้านฉบับ ผ่านแอป “เป๋าตัง” คึกคัก ประชาชนตอบรับดี คาดขายหมดภายใน 5-7 วัน
วันพฤหัสบดีที่ 2 มิถุนายน 2565
โฆษกรัฐบาลเผย เปิดขายสลากดิจิทัลวันแรก 5 ล้านฉบับ ผ่านแอป “เป๋าตัง” คึกคัก ประชาชนตอบรับดี คาดขายหมดภายใน 5-7 วัน
โฆษกรัฐบาลเผย เปิดขายสลากดิจิทัลวันแรก 5 ล้านฉบับ ผ่านแอป “เป๋าตัง” คึกคัก ประชาชนตอบรับดี คาดขายหมดภายใน 5-7 วัน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยภาพรวมการขายสลากดิจิทัลวันแรก ผ่านแอป “เป๋าตัง” เริ่มตั้งแต่เวลา 06.00 น. ระบบเป็นไปได้ดี ไม่มีเกิดปัญหาอย่างที่หลายฝ่ายกังวล ยอดการขายสลากกินแบ่งรัฐบาลภายใน 1 ชั่วโมง มีสลากฯ ขายได้แล้วจํานวน 79,800 ใบ เฉลี่ยความรวดเร็วจากการขายสลากฯ สามารถขายสลากฯ ได้จํานวน 1,330 ใบ ทุก 10 นาที จากร้านค้า 10,104 ร้าน จากร้านค้าในระบบทั้งหมด 10,354 ร้าน
นายธนกรฯ กล่าว่า จากการประเมินความต้องการซื่อสลากผ่านแอป “เป๋าตัง” ซึ่งมีสลากอยู่ในระบบจํานวน 5 ล้านใบเศษ ถ้าสามารถขายสลากฯ ได้ดังข้างต้น คาดว่าสลากฯ จะขายหมดภายใน 5-7 วัน ซึ่งจะทําให้สลากฯขายหมดเร็วกว่าการเดินขายปกติ ถือได้ว่าได้รับการตอบรับจากผู้ซื้อสลากฯ เป็นอย่างดี
“พลเอก ประยุทธ์ จันทร์โอชา นายกรัฐมนตรี พอใจต่อภาพรวมการขายสลากดิจิทัล ขอบคุณผู้ที่มีส่วนเกี่ยวข้อง และทุกภาคส่วนที่ช่วยกันขับเคลื่อนเดินหน้าแก้ไขปัญหาการขายสลากฯ แพงจนสําเร็จเป็นรูปธรรม ในระยะต่อไปขอให้ช่วยกันผลักดันให้สลากฯ อยู่ในระบบแอป “เป๋าตัง” ให้เพิ่มมากขึ้น รองรับความต้องการซื้อของประชาชน พร้อมกับเน้นย้ําระบบแอพพลิเคชันอย่าให้เกิดปัญหา ทั้งการซื้อ ขาย และขึ้นเงินเมื่อถูกรางวัลสลาก” นายธนกรฯ กล่าว
.........................
รัฐบาลไทย-ข่าวทำเนียบรัฐบาล-PM pleased with Fitch’s BBB+ for Sovereign Credit Rating on Thailand
วันพฤหัสบดีที่ 8 กรกฎาคม 2564
PM pleased with Fitch’s BBB+ for Sovereign Credit Rating on Thailand
PM pleased with Fitch’s BBB+ for Sovereign Credit Rating on Thailand
Government Spokesperson Anucha Burapachaisri disclosed that Fitch Ratings, a credit rating agency that indicates the country’s viability of investments, has reported in June 2021 that the Thailand’s Sovereign Credit Rating is at BBB+. Moreover, Fitch maintained Thailand with a Stable Outlook—reflecting foreign investors’ confidence and strong foundation of the Thai economy.
Accordingly, indicators of the Fitch Ratings derived from
1. Public Finance: reflects the strength of the prudential management in the financial sector and disciplined practice of State Fiscal and Financial Disciplines Act 2018, despite the increased public debt due to higher level of loans for remedial measures from COVID-19.
2. External Finance: the Current Account of Thailand is at a surplus, while the foreign reserve is high. This level is sufficient to cover 10.8 months of government spending, still in excess of the 'BBB+' peers of 9.3 months. The current account is also expected to continue holding a surplus of 0.5 percent of the GDP in 2021 and expects to expand further as tourism recovers.
Additionally, Fitch projected that Thai government is able to mitigate the risks associated with the large increase in public debt due to the government's sound debt management strategy, exemplified by a long average maturity on government securities of 9.5 years. Fitch also expressed confidence that Thai economy in the second quarter will begin to recover as exports boost along with higher disbursement for public investments accelerate. Plus, Fitch predicted that the Thai economy will rise to 4.2 percent in 2022 due to the growth of external demands, government stimulus measures, and gradual return of tourism inflows.
“The government is pleased with the ratings and have suggested short and long term economic stimulus measures, in line with accelerating the country's mass vaccine rollout.” Government Spokesperson Anucha Burapachaisri stated.
รัฐบาลไทย-ข่าวทำเนียบรัฐบาล-Govt Spokesperson: Gen. Prayut respects Constitutional Court’s ruling
วันพฤหัสบดีที่ 25 สิงหาคม 2565
Govt Spokesperson: Gen. Prayut respects Constitutional Court’s ruling
Govt Spokesperson: Gen. Prayut respects Constitutional Court’s ruling
August 24, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the ruling of the Constitutional Court to accept the petition on the 8-year tenure of the Prime Minister and agreed in a majority vote to suspend Gen. Prayut Chan-o-cha from official duties from August 24, 2022 onward until the Court has made its decision on the issue. According to the acting Government Spokesperson, Gen. Prayut Chan-o-cha will continue to perform his Minister of Defense duty, while Deputy Prime Minister Gen. Prawit Wongsuwon will assume his duty as acting Prime Minister. He affirmed that this change would not affect the Government’s national administration and public official duty performances, as well as implementation of various policies.
The acting Government Spokesperson added that Gen. Prayut Chan-o-cha called on the public to respect the ruling, and refrain from criticizing the Constitutional Court’s judgment for the country’s peacefulness and orderliness.
รัฐบาลไทย-ข่าวทำเนียบรัฐบาล-นายกฯ ย้ำ รัฐบาลเร่งเดินหน้าการปฏิรูปกฎหมาย เพื่อเพิ่มคุณภาพการให้บริการ พร้อมส่งเสริมสนับสนุน อำนวยความสะดวกนักลงทุนทั้งในประเทศ-ต่างประเทศ เพื่อสร้างเศรษฐกิจที่เข้มแข็ง
วันอังคารที่ 24 พฤษภาคม 2565
นายกฯ ย้ํา รัฐบาลเร่งเดินหน้าการปฏิรูปกฎหมาย เพื่อเพิ่มคุณภาพการให้บริการ พร้อมส่งเสริมสนับสนุน อํานวยความสะดวกนักลงทุนทั้งในประเทศ-ต่างประเทศ เพื่อสร้างเศรษฐกิจที่เข้มแข็ง
นายกฯ ย้ํา รัฐบาลเร่งเดินหน้าการปฏิรูปกฎหมาย เพื่อเพิ่มคุณภาพการให้บริการ พร้อมส่งเสริมสนับสนุน อํานวยความสะดวกนักลงทุนทั้งในประเทศ-ต่างประเทศ เพื่อสร้างเศรษฐกิจที่เข้มแข็ง ตามนโยบายรัฐบาล “ล้มแล้วลุกไว”
วันนี้ (24 พฤษภาคม 2565) เวลา 13.50 น. ณ ห้องสีฟ้า ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังการประชุมคณะรัฐมนตรีว่า คณะรัฐมนตรีรับทราบข้อเสนอหลักการกฎหมายว่าด้วยเศรษฐกิจแพลตฟอร์ม ตามที่สํานักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (สํานักงาน ป.ย.ป.) เสนอ และเห็นชอบหลักการปรับปรุงระยะเวลาการพิจารณาอนุญาตและการทบทวนกฎหมายตาม พ.ร.บ.การอํานวยความสะดวกในการพิจารณาอนุญาตของทางราชการ พ.ศ. 2558 ทั้งนี้ เป็นไปตามนโยบายของรัฐบาลที่เร่งรัดขับเคลื่อนการปฏิรูปด้านกฎหมาย โดยจะต้องเร่งดําเนินการเพื่อเป็นมาตรฐานเดียวกันในการอํานวยความสะดวกให้กับประชาชน เช่น การตรวจสอบเอกสารเบื้องต้น การลงนามอนุญาต ลดระยะเวลา ลดขั้นตอนต่าง ๆ ให้มากที่สุด เช่น การขออนุญาตโรงงาน การนําเข้า การส่งออก การขึ้นทะเบียนต่าง ๆ เป็นต้น โดยตั้งเป้าให้สามารถลดลงประมาณร้อยละ 50 ภายในปีนี้ รวมทั้งการพิจารณายุบเลิกหรือรวมขั้นตอนที่ไม่จําเป็นต่าง ๆ ด้วย ทั้งนี้ ขอให้ทุกกระทรวงเร่งทบทวนขั้นตอนการทํางานให้เหมาะสมกับบริบทและภาระความรับผิดชอบของหน่วยงาน และได้สั่งการให้ทุกกระทรวง หน่วยงาน เร่งทบทวนกระบวนการทํางานในส่วนที่เกี่ยวข้อง พิจารณากําหนดกรอบระยะเวลาที่เหมาะสมในแต่ละกระบวนงานให้แล้วเสร็จภายใน 1 เดือน โดยมีเป้าหมายเพื่อเพิ่มคุณภาพการให้บริการกับประชาชน และเพื่อส่งเสริมสนับสนุนด้านเศรษฐกิจ พร้อมทั้งสร้างความสะดวกสําหรับนักลงทุนทั้งในประเทศและต่างประเทศเพื่อสร้างเศรษฐกิจที่เข้มแข็ง เนื่องจากประเทศไทยติดอันดับต้น ๆ ที่มีความเหมาะสมสําหรับการเริ่มต้นธุรกิจของนักลงทุนทั่วโลก ซึ่งนับเป็นปัจจัยสําคัญในการฟื้นฟูประเทศ โดยเฉพาะด้านการท่องเที่ยวที่กําลังฟื้นตัวโดยจะต้องเร่งขับเคลื่อนอย่างเต็มศักยภาพตามนโยบาย “ล้มแล้วลุกไว”ของรัฐบาล
นอกจากนี้ นายกรัฐมนตรี ยังกล่าวถึงการถ่ายทําภาพยนตร์ในประเทศไทยซึ่งเป็นการส่งเสริม Soft Power ของประเทศให้เป็นที่รู้จักแพร่หลาย โดยจะต้องเร่งรัดให้มีการปรับรูปแบบใหม่ในการลงทุน สร้างมาตรฐานอํานวยความสะดวกนักลงทุน จัดตั้งศูนย์ One Stop Service รวมถึงสิทธิประโยชน์ เพื่อการสร้างรายได้ สร้างชื่อเสียง และส่งเสริมให้มีการถ่ายทําภาพยนตร์ที่มีเนื้อหาส่งเสริมภาพลักษณ์ที่ดีต่อประเทศไทย พร้อมทั้งการติดตาม คัดกรองภาพยนตร์ที่มีเนื้อหาไม่เหมาะสมด้วย ในขณะที่ภาพยนตร์ไทยกําลังได้รับความนิยมมากขึ้นในสายตาชาวต่างชาติ ซึ่งเป็นสิ่งที่แสดงให้เห็นว่า Soft Power ด้านภาพยนตร์ของไทยกําลังเติบโต และมีศักยภาพเป็นที่ยอมรับพร้อมแข่งขันในเวทีโลกได้
รัฐบาลไทย-ข่าวทำเนียบรัฐบาล- โฆษกรัฐบาลเผย “นายกฯ” ติดตามความคืบหน้าสนามบินเบตง ทย. ชี้เปิดให้บริการเที่ยวบินราชการและเที่ยวบินส่วนบุคคลแล้ว ส่วนเชิงพาณิชย์เตรียมเปิด 2 เส้นทาง กระตุ้นเศรษฐกิจ
วันพุธที่ 5 มกราคม 2565
โฆษกรัฐบาลเผย “นายกฯ” ติดตามความคืบหน้าสนามบินเบตง ทย. ชี้เปิดให้บริการเที่ยวบินราชการและเที่ยวบินส่วนบุคคลแล้ว ส่วนเชิงพาณิชย์เตรียมเปิด 2 เส้นทาง กระตุ้นเศรษฐกิจ
โฆษกรัฐบาลเผย “นายกฯ” ติดตามความคืบหน้าสนามบินเบตง ทย. ชี้เปิดให้บริการเที่ยวบินราชการและเที่ยวบินส่วนบุคคลแล้ว ส่วนเชิงพาณิชย์เตรียมเปิด 2 เส้นทาง กระตุ้นเศรษฐกิจ สร้างงาน สร้างรายได้ในพื้นที่ ยืนยันศึกษาอย่างรอบด้านตามมาตรฐาน
วันนี้ 5 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามโครงการท่าอากาศยานเบตง “สนามบินเบตง” เพื่อต้อนรับนักท่องเที่ยวจากทั่วประเทศ ทั้งนี้ กรณีที่มีข่าวและข้อมูลปรากฏบิดเบือนในสื่อสังคมออนไลน์ ถึงการก่อสร้างท่าอากาศยานเบตงที่มีข้อติดขัดไม่สามารถเปิดให้บริการได้ ซึ่งข้อเท็จจริงปัจจุบันท่าอากาศยานเบตงได้มีการให้บริการเที่ยวบินทางราชการ และเที่ยวบินส่วนบุคคลแล้ว และมีการทําการบินมาอย่างต่อเนื่อง ส่วนเที่ยวบินเชิงพาณิชย์ ได้มีสายการบินขออนุญาตทําการบินไว้ 2 เส้นทาง คือ 1. หาดใหญ่-เบตง-หาดใหญ่ และ 2. ดอนเมือง-เบตง-ดอนเมือง โดยกรมท่าอากาศยาน ได้มีการศึกษาความเป็นไปได้ วิเคราะห์ข้อมูลทางกายภาพและทางเศรษฐศาสตร์ ซึ่งข้อสรุปในการก่อสร้างที่วางไว้คือ ทางวิ่ง (Runway) ขนาด 30x 1,800 เมตร สามารถรองรับเครื่องบินขนาด 80 ที่นั่ง (ATR-72/Q-400) ซึ่งตามหลักการดําเนินงานท่าอากาศยานจะมีการติดตามตัวเลขผู้โดยสารและเที่ยวบิน เพื่อนํามาวิเคราะห์ในการเพิ่มศักยภาพของท่าอากาศยานต่าง ๆ โดยจะต้องมีระยะของการพัฒนาตามขนาดและความต้องการเดินทางของประชาชน สําหรับเส้นทางบินและการขึ้นลงของอากาศยาน จะอยู่ในน่านฟ้าของประเทศไทยเท่านั้น ไม่มีล้ําเข้าไปในน่านฟ้าของประเทศเพื่อนบ้านแต่อย่างใด
โฆษกประจําสํานักนายกรัฐมนตรี กล่าวต่อไปว่า การก่อตั้งท่าอากาศยานเบตงนั้น สืบเนื่องจากรัฐบาลมีนโยบายการพัฒนา 14 จังหวัดภาคใต้ และ จังหวัดยะลาอยู่ในกลุ่มภาคใต้ตอนล่างมีอําเภอเบตงเป็นอําเภอที่สําคัญมีความเจริญด้านเศรษฐกิจ แต่เนื่องจากพื้นที่อําเภอเบตง มีสภาพภูมิประเทศที่เป็นภูเขาสูงชัน ถนนแคบและคดเคี้ยว ไม่สะดวกต่อการเดินทาง ดังนั้น เพื่อเป็นการแก้ปัญหาด้านการคมนาคม เข้าสู่อําเภอเบตง ให้เป็นไปตามนโยบายของรัฐบาลที่ต้องการพัฒนาเศรษฐกิจและความมั่นคงในพื้นที่ 3 จังหวัดชายแดนภาคใต้ พร้อมทั้งสนับสนุนส่งเสริมการพัฒนาเศรษฐกิจ ด้านการท่องเที่ยว และเชื่อมต่อประเทศมาเลเซียที่ด่านเบตงและพื้นที่ใกล้เคียงได้สะดวกรวดเร็วยิ่งขึ้น
นายธนกร ยืนยันว่า นายกรัฐมนตรีเฝ้าติดตามโครงการก่อสร้างท่าอากาศยานเบตงมาโดยตลอด ปัจจุบันท่าอากาศยานเบตงได้มีการให้บริการเที่ยวบินทางราชการ และเที่ยวบินส่วนบุคคล ซึ่งได้มีการทําการบินมาอย่างต่อเนื่อง อยู่ระหว่างพัฒนาท่าอากาศยานให้สามารถรองรับการเดินทางทางอากาศของประชาชนได้อย่างเพียงพอ และครอบคลุมทุกความต้องการ รวมถึงเชื่อมโยงเส้นทางคมนาคมของประชาชนให้ทั่วถึง ทั้งนี้ จังหวัดยะลามีสถานที่ท่องเที่ยวทางธรรมชาติในพื้นที่อย่าง skywalk อัยเยอร์เวง บ่อน้ําร้อน อุโมงค์ปิยะมิตร สวนหมื่นบุปผา สวนไม้ดอกเมืองหนาว อุโมงค์เบตงมงคลฤทธิ์ อุโมงค์รถยนต์ ทุกแห่งได้เตรียมความพร้อม ปรับภูมิทัศน์ พร้อมรองรับนักท่องเที่ยว ภายใต้มาตรการป้องกัน และควบคุมการแพร่ระบาดของโรคโควิด-19 ต่อไป
รัฐบาลไทย-ข่าวทำเนียบรัฐบาล-สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
วันเสาร์ที่ 16 เมษายน 2565
สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
สงกรานต์วิถีใหม่ สืบสานวัฒนธรรมไทย จัดกิจกรรมเทศกาลสงกรานต์ แบบวิถีชีวิตใหม่ (New Normal)
- ทําบุญตักบาตรที่วัด สรงน้ําพระและพระสงฆ์
- รดน้ําดําหัว รับประทานอาหารร่วมกัน
- เล่นน้ําสงกรานต์ตามประเพณีพื้นที่จัดงาน
- ที่มีการควบคุม
*** X งดเล่นสาดน้ํา-ประแป้ง
*** X งดจําหน่ายและงดดื่มแอลกอฮอล์
“เพื่อคนที่คุณรัก ด้วยความห่วงใย จากใจกระทรวงอุตสาหกรรม”
นายกอบชัย สังสิทธิสวัสดิ์
ปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ศธ. นำร่อง เปิด “โรงเรียนแซนด์บ็อกซ์” 68 แห่ง
วันพฤหัสบดีที่ 9 กันยายน 2564
ศธ. นําร่อง เปิด “โรงเรียนแซนด์บ็อกซ์” 68 แห่ง
....
กระทรวงศึกษาธิการ เตรียมนําร่องมาตรการเปิดเรียนมั่นใจปลอดภัยไร้โควิด-19 โดยใช้แนวทาง Sandbox Safety Zone in School (SSS) หรือ โรงเรียนแซนด์บ็อกซ์ เพื่อให้นักเรียนสามารถไปเรียนที่โรงเรียนได้ เบื้องต้นจะเปิดในกลุ่มโรงเรียนประจําที่มีความพร้อม เช่น โรงเรียนศึกษาสงเคราะห์ โรงเรียนราชประชานุเคราะห์ โรงเรียนนานาชาติ
.
สําหรับโรงเรียนที่เข้าร่วมโครงการ SSS มีเงื่อนไข 3 ข้อ คือ 1.โรงเรียนประจํา 2.เป็นไปตามความสมัครใจของทุกฝ่าย 3.ผ่านการประเมินความพร้อม ซึ่งต้องมีแนวปฏิบัติตามมาตรการ เช่น การจํากัดบุคคลเข้า-ออกโรงเรียนอย่างชัดเจน มีการคัดกรองโดยใช้วิธี Rapid Antigen test /ครู บุคลากรทางการศึกษา ต้องได้รับการฉีดวัคซีนมากกว่า 85% เป็นต้น
.
ขณะนี้มีโรงเรียนที่เข้าร่วมโครงการ ทั้งหมด 68 แห่ง ซึ่งกระทรวงศึกษาธิการและกระทรวงสาธารณสุข จะติดตามประเมินผลเพื่อเดินหน้าโครงการนี้ต่อไป โดยยึดมาตรการความปลอดภัยด้านสุขภาพของนักเรียนเป็นหลัก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ช่วยเหลือเจรจาไกล่เกลี่ย กรณียายชาวจังหวัดสิงห์บุรี ค้ำประกันญาติซื้อรถถูกยึดทรัพย์ขายทอดตลาด
วันเสาร์ที่ 19 มิถุนายน 2564
กระทรวงยุติธรรม โดยกรมบังคับคดี ช่วยเหลือเจรจาไกล่เกลี่ย กรณียายชาวจังหวัดสิงห์บุรี ค้ําประกันญาติซื้อรถถูกยึดทรัพย์ขายทอดตลาด
กรมบังคับคดีช่วยเหลือเจรจาไกล่เกลี่ย กรณียายชาวจังหวัดสิงห์บุรี ค้ําประกันญาติซื้อรถถูกยึดทรัพย์ขายทอดตลาด
ตามที่เป็นข่าวในสื่อออนไลน์ กรณีนางทองคําชาวบ้านจังหวัดสิงห์บุรีขอความช่วยเหลือกรณีบ้านถูกยึดและจะมีการขายทอดตลาด นั้น
นางอรัญญา ทองน้ําตะโก อธิบดีกรมบังคับคดี เปิดเผยว่า กรณีดังกล่าวเป็นการบังคับคดีตามคําพิพากษาของศาลจังหวัดสิงห์บุรี หมายเลขแดงที่ ผบ.๕๔/๒๕๕๘ โจทก์ได้ขอให้เจ้าพนักงานบังคับคดียึดบ้านและที่ดินซึ่งมีชื่อนางทองคํา เขียวน้อย จําเลยที่ ๒ เป็นผู้ถือกรรมสิทธิ์ เพื่อนําออกขายทอดตลาดชําระหนี้ให้โจทก์ ต่อมา จําเลยที่ ๒ ได้มาพบเจ้าพนักงานบังคับคดีเพื่อขอความช่วยเหลือให้ทําการงดการขายทอดตลาด เจ้าพนักงานบังคับคดีจึงให้ความช่วยเหลือจําเลยที่ ๒ โดยประสานไปยังโจทก์เพื่อขอเจรจาไกล่เกลี่ยข้อพิพาท ซึ่งสามารถไกล่เกลี่ยได้เป็นผลสําเร็จไปแล้ว โดยโจทก์ยินยอมให้งดการขายทอดตลาดไว้ ๑ นัด และตกลงลดจํานวนหนี้ให้เหลือเพียง ๘๕,๐๐๐ บาท มีกําหนดชําระภายในวันที่ ๒๑ มิถุนายน ๒๕๖๔ ซึ่งกรมบังคับคดีได้มอบหมายให้นายภาคภูมิ ภู่พันธ์ศรี ผู้อํานวยการสํานักงานบังคับคดีจังหวัดสิงห์บุรีลงพื้นที่ติดตามช่วยเหลือในเรื่องดังกล่าวอย่างต่อเนื่อง และได้รับแจ้งจากจําเลยที่ ๒ ว่าพร้อมที่จะชําระหนี้ให้กับโจทก์แล้ว
กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์กรมบังคับคดี www.led.go.th
รัฐบาลไทย-ข่าวทำเนียบรัฐบาล-เช็กเลย! หยุดยาวเดือน ก.ค. 65 ทางด่วน - จอดรถ ที่ไหนฟรีบ้าง?
วันอังคารที่ 12 กรกฎาคม 2565
เช็กเลย! หยุดยาวเดือน ก.ค. 65 ทางด่วน - จอดรถ ที่ไหนฟรีบ้าง?
.....
เช็กเลย! หยุดยาวเดือน ก.ค. 65 ทางด่วน - จอดรถ ที่ไหนฟรีบ้าง?
เพื่อรองรับการเดินทางของประชาชน อํานวยความสะดวก ทั้งในมิติความปลอดภัยและการควบคุมโรคโควิด-19 โดยขอความร่วมมือประชาชนเดินทางด้วยความระมัดระวัง ปฏิบัติตามป้ายเตือน ป้ายแนะนํา และคําแนะนําของเจ้าหน้าที่อย่างเคร่งครัด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ย้ำทุกหน่วยงานเตรียมพร้อมแผนงาน/คน สอดรับการเดินทางเข้าประเทศรูปแบบใหม่ ยกเลิก Test & Go 1 พ.ค. นี้ คาดนักท่องเที่ยวเพียบหวังกระตุ้นเศรษฐกิจ
วันพุธที่ 27 เมษายน 2565
โฆษกรัฐบาลเผย "นายกฯ" ย้ําทุกหน่วยงานเตรียมพร้อมแผนงาน/คน สอดรับการเดินทางเข้าประเทศรูปแบบใหม่ ยกเลิก Test & Go 1 พ.ค. นี้ คาดนักท่องเที่ยวเพียบหวังกระตุ้นเศรษฐกิจ
โฆษกรัฐบาลเผย "นายกฯ" ย้ําทุกหน่วยงานเตรียมพร้อมแผนงาน/คน สอดรับการเดินทางเข้าประเทศรูปแบบใหม่ ยกเลิก Test & Go 1 พ.ค. นี้ คาดนักท่องเที่ยวเพียบ หวังกระตุ้นเศรษฐกิจ
วันที่ 27 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยจากการผ่อนคลายมาตรการต่าง ๆ มีทั้งชาวไทยและชาวต่างชาติเดินทางท่องเที่ยว ทําให้ช่วงเทศกาลสงกรานต์ที่ผ่านมา สถานที่ท่องเที่ยวหลายแห่งของไทยกลับมาคึกคัก โดยการท่องเที่ยวแห่งประเทศไทย (ททท.) เปิดเผยตัวเลขนักท่องเที่ยวใน 3 พื้นที่ จังหวัดภูเก็ต จังหวัดสุราษฎร์ธานี ทั้งเกาะสมุย เกาะพงัน และเกาะเต่า มียอดจองห้องพักสูงถึง 70 – 80% โดยมีสัดส่วนเป็นนักท่องเที่ยวในประเทศประมาณ 70 เปอร์เซ็น และเป็นนักท่องเที่ยวที่เดินทางมาจากต่างประเทศประมาณ 30 เปอร์เซ็น และมีการใช้จ่ายซื้อสินค้าและบริการ ผู้ประกอบรายย่อยในพื้นที่มีรายได้เพิ่มมากขึ้น อย่างไรก็ตาม พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะ ผอ.ศบค. กําชับทุกภาคส่วน เตรียมความพร้อมแผนงาน บุคลากรในพื้นที่ปฏิบัติให้เพียงพอ ซึ่งคาดว่าจะมีผู้เดินทางเข้าประเทศมากขึ้น จากการยกเลิกมาตรการท่องเที่ยว Test & Go ในวันที่ 1 พฤษภาคม นี้
เริ่ม 1 พฤษภาคม นี้ นักท่องเที่ยวที่จะเดินทางเข้าประเทศไทยต้องผ่านระบบ Thailand Pass พร้อมแสดงหลักฐานการฉีดวัคซีนป้องกันโควิด และทําประกันสุขภาพในวงเงินประกัน 10,000 USD และให้ตรวจ ATK ด้วยตนเองเมื่อ เดินทางมาถึงไทย
สําหรับ สถานการณ์การแพร่ระบาดของโควิด – 19 วันนี้พบผู้ป่วยติดเชื้อรายใหม่ รวม 14,887 ราย จําแนกเป็น ผู้ป่วยจากในประเทศ 14,816 ราย ผู้ป่วยมาจากต่างประเทศ 71 ราย ผู้ป่วยสะสม 1,986,136 ราย (ตั้งแต่ 1 มกราคม 2565) หายป่วยกลับบ้าน 18,919 ราย หายป่วยสะสม 1,849,966 ราย (ตั้งแต่ 1 มกราคม 2565) ผู้ป่วยกําลังรักษา 162,967 ราย เสียชีวิต 125 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,822 ราย เฉลี่ยจังหวัดละ 24 ราย อัตราครองเตียง ร้อยละ 24.1
.....................
รัฐบาลไทย-ข่าวทำเนียบรัฐบาล-ไอแบงก์ออกแคมเปญ “มีบ้านมีเงิน” ระลอก 2 ตามคำเรียกร้อง
วันจันทร์ที่ 18 กรกฎาคม 2565
ไอแบงก์ออกแคมเปญ “มีบ้านมีเงิน” ระลอก 2 ตามคําเรียกร้อง
ไอแบงก์ออกแคมเปญสินเชื่อ “มีบ้านมีเงิน” ระลอก 2 แคมเปญสินเชื่อสําหรับลูกค้า ที่กําลังมองหาผลิตภัณฑ์สินเชื่อบ้านแลกเงิน และสินเชื่อรีไฟแนนซ์ที่อยู่อาศัย ที่มอบอัตรากําไรต่ําพิเศษ พร้อมฟรีค่าธรรมเนียมนิติกรรมสัญญา และฟรีค่าประเมินราคาหลักประกันเต็มจํานวน
ธนาคารอิสลามแห่งประเทศไทย (ไอแบงก์) ออกแคมเปญสินเชื่อ “มีบ้านมีเงิน” ระลอก 2 แคมเปญสินเชื่อสําหรับลูกค้า ที่กําลังมองหาผลิตภัณฑ์สินเชื่อบ้านแลกเงิน และสินเชื่อรีไฟแนนซ์ที่อยู่อาศัย ที่มอบอัตรากําไรต่ําพิเศษ พร้อมฟรีค่าธรรมเนียมนิติกรรมสัญญา และฟรีค่าประเมินราคาหลักประกันเต็มจํานวน สนใจสมัครสินเชื่อถึงสิ้นเดือนสิงหาคมนี้
แคมเปญสินเชื่อ “มีบ้านมีเงิน” เป็นแคมเปญที่ไอแบงก์ออกในช่วงเดือนมิถุนายนที่ผ่านมา เพื่อเป็นการเฉลิมฉลองครบรอบ 19 ปี โดยระยะเวลาออกแคมเปญตั้งแต่ 1-30 มิถุนายน ผลปรากฏว่าการตอบรับดีเกินคาดและมีเสียงเรียกร้องให้ไอแบงก์ ต่อแคมเปญ “มีบ้านมีเงิน” อีกครั้ง เพื่อมอบสิทธิพิเศษสําหรับลูกค้าที่ขอสินเชื่อบ้านแลกเงิน สินเชื่อที่ใช้บ้านปลอดภาระมาขอวงเงินอเนกประสงค์ ซึ่งทําให้ลูกค้าสามารถเสริมสภาพคล่องใช้จ่ายตามความจําเป็นได้ ให้วงเงินสูงสุด 5 ล้านบาท ผ่อนได้นาน 20 ปี คิดอัตรากําไร SPRL - 2.50% ต่อปี ตลอดอายุสัญญา (ปัจจุบัน SPRL = 7.40%) หรือ ลูกค้าที่ขอสินเชื่อเพื่อรีไฟแนนซ์ที่อยู่อาศัยจากสถาบันการเงินอื่น ไอแบงก์ให้วงเงินสูงสุด 20 ล้านบาท ผ่อนได้นาน 35 ปี คิดอัตรากําไรเริ่มต้น 2.25% ต่อปี ในปีแรก โดยลูกค้าที่ขอสินเชื่อบ้านแลกเงิน หรือ สินเชื่อรีไฟแนนซ์บ้าน หรือทั้งสองวงเงินพร้อมกัน จะได้รับสิทธิ์ ฟรี ค่าธรรมเนียม Front – end Fee ฟรีค่าประเมินราคาหลักประกันทั้งจํานวน (โดยให้ลูกค้าสํารองจ่ายก่อนและขอชดเชยหลังจากที่มีการเบิกใช้สินเชื่อกับธนาคาร) และฟรี ค่าธรรมเนียมนิติกรรมสัญญา ซึ่งการออกแคมเปญ “มีบ้านมีเงิน” ระลอก 2 นี้เริ่มตั้งแต่วันที่ 15 กรกฎาคม ถึง 31 สิงหาคม 2565 นี้
ผู้สนใจสามารถติดต่อยื่นขอสินเชื่อได้ที่ ไอแบงก์ ทุกสาขา ทั่วประเทศ ตั้งแต่วันนี้ ถึง 31 สิงหาคม 2565 หรือสอบถามข้อมูลเพิ่มเติ่ม ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-รองปลัดเกษตรฯ อำพันธุ์ มั่นใจโครงการยกระดับแปลงใหญ่ฯ
วันศุกร์ที่ 4 กุมภาพันธ์ 2565
รองปลัดเกษตรฯ อําพันธุ์ มั่นใจโครงการยกระดับแปลงใหญ่ฯ
รองปลัดเกษตรฯ อําพันธุ์ มั่นใจโครงการยกระดับแปลงใหญ่ฯ ช่วยกลุ่มเกษตรกรลดต้นทุนและเพิ่มศักยภาพด้านตลาด
นายอําพันธุ์เวฬุตันติรองปลัดกระทรวงเกษตรและสหกรณ์ลงพื้นที่ติดตามการดําเนินงานของกลุ่มแปลงใหญ่โคนมบ้านเนินดินแดงอําเภอทับสะแกซึ่งเป็นหนึ่งในกลุ่มแปลงใหญ่ที่ได้รับการสนับสนุนงบประมาณจากโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาดปี2564ของกระทรวงเกษตรและสหกรณ์โดยกลุ่มแปลงใหญ่ดังกล่าวได้รับงบประมาณจากโครงการจํานวน2,901,500บาทเพื่อจัดซื้อวัสดุการแปรรูปนมและก่อสร้างร้านจําหน่ายผลิตภัณฑ์นมของกลุ่มในการต่อยอดผลิตภัณฑ์นมสดของกลุ่มโดยกลุ่มแปลงใหญ่โคนมบ้านเนินดินแดงปัจจุบันเป็นวิสาหกิจชุมชนที่มีสมาชิกกว่า210รายประธานกลุ่มแปลงใหญ่คือนายวิชัยหอมทั่วโดยสมาชิกผลิตนมภายใต้การจัดการของสหกรณ์โคนมบ้านเนินดินแดงซึ่งผู้จัดการแปลงคุณพราวฉาบเพชรช่วยในการดูแลบริหารจัดหารกําลังการผลิตนมวันละ42ตันมีปริมาณนมที่เกินโควต้าการผลิตวันละประมาณ3ตันจึงต้องมีการนํามาบริหารจัดการเพื่อให้เกิดมูลค่าโดยการแปรรูปเป็นนมยูเอชทีนมพาสเจอร์ไรซ์และผลิตภัณ์ที่เกี่ยวข้องกับนมซึ่งโครงการยกระดับแปลงใหญ่ฯสามารถช่วยลดต้นทุนการผลิตลงได้อย่างมากจากที่ต้องจ้างผลิตกลุ่มสามารถนําผลผลิตส่วนเกินมาแปรรูปและจําหน่ายเป็นผลิตภัณฑ์กลุ่มได้กว่าวันละ100กก.ซึ่งมีกําไรกว่า3เท่าตัวนับเป็นการลดต้นทุนการผลิตและเพิ่มมูลค่านมและเชื่อมโยงการตลาดให้กับผลิตของกลุ่มได้อย่างครบวงจรซึ่งเมื่อกลุ่มมีผลประกอบการที่ดีก็มีแผนจะเพิ่มกําลังการผลิตเพื่อจะได้นํานมส่วนเกินมาทําผลิตภัณฑ์เพิ่มเติมได้อีกสินค้าของกลุ่มที่ผลิตนับได้ว่าเป็นนมคุณภาพแท้และช่วยระบายนมที่ล้นตลาดสามารถสร้างรายได้ให้ชุมชนได้เป็นอย่างดี
ทั้งนี้รองปลัดกระทรวงเกษตรและสหกรณ์ได้ชื่นชมกลุ่มแปลงใหญ่ที่มีความเข้มแข็งสามารถต่อยอดกิจกรรมตอบโจทย์ความต้องการของสมาชิกและดําเนินการได้ครบทั้งวงจรเป็นไปตามวัตถุประสงค์โครงการยกระดับแปลงใหญ่ฯที่กระทรวงเกษตรฯได้สนับสนุนไปและกําชับให้เจ้าหน้าที่ที่เกี่ยวข้องและกลุ่มช่วยติดตามดําเนินการให้สมาชิกช่วยกันในเรื่องการควบคุมคุณภาพฟาร์มโคนมให้ผ่านมาตรฐานให้ครบ100%ซึ่งจะช่วยเพิ่มศักยภาพให้การจัดการตลาดนมของประเทศมีประสิทธิภาพต่อไป
รัฐบาลไทย-ข่าวทำเนียบรัฐบาล-ชัดเจน! เมื่อประเทศ Republic of Turkey เปลี่ยนชื่อเป็น Republic of Türkiye ในภาษาไทยสามารถใช้ “สาธารณรัฐตุรกี” หรือ “สาธารณรัฐทูร์เคีย” ได้
วันจันทร์ที่ 15 สิงหาคม 2565
ชัดเจน! เมื่อประเทศ Republic of Turkey เปลี่ยนชื่อเป็น Republic of Türkiye ในภาษาไทยสามารถใช้ “สาธารณรัฐตุรกี” หรือ “สาธารณรัฐทูร์เคีย” ได้
.....
ที่ประชุม ครม. (9 ส.ค. 65) รับทราบการเปลี่ยนชื่อประเทศของ Republic of Turkey (สาธารณรัฐตุรกี) เป็น Republic of Türkiye ส่วนชื่อในภาษาไทยนั้น ราชบัณฑิตยสภาให้ความเห็นว่า ผู้ใช้สามารถเลือกใช้ชื่อใดชื่อหนึ่งระหว่าง “สาธารณรัฐตุรกี” หรือ “สาธารณรัฐทูร์เคีย” ได้ตามที่เห็นสมควร เนื่องจากเป็นชื่อที่สาธารณชนไทยคุ้นเคย มีการใช้อย่างแพร่หลายและเคยปรากฎในพระราชสาส์น สาร หรือเอกสารสําคัญในทางราชการ
จึงสรุปได้ว่า คําว่า Türkiye เราสามารถเขียนในภาษาไทยได้ทั้ง “ตุรกี” (เหมือนเดิม) หรือ “ทูร์เคีย” ก็ได้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การฝึกอบรมเสริมสร้างธรรมาภิบาล เพื่อป้องกันการทุจริตและเผยแพร่ประมวลจริยธรรมข้าราชการพลเรือน สำนักงานปลัดกระทรวงยุติธรรม รุ่นที่ ๑
วันศุกร์ที่ 17 ธันวาคม 2564
การฝึกอบรมเสริมสร้างธรรมาภิบาล เพื่อป้องกันการทุจริตและเผยแพร่ประมวลจริยธรรมข้าราชการพลเรือน สํานักงานปลัดกระทรวงยุติธรรม รุ่นที่ ๑
การฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สํานักงานปลัดกระทรวงยุติธรรม รุ่นที่ ๑
ในวันพฤหัสบดีที่ ๑๖ ธันวาคม ๒๕๖๔ เวลา ๐๘.๓๐ น. พ.ต.ท. ประวุธ วงศ์สีนิล รองปลัดกระทรวงยุติธรรม เป็นประธานเปิดโครงการฝึกอบรมเสริมสร้างธรรมาภิบาลเพื่อป้องกันการทุจริตและเผยแพร่ประมวลจริยธรรมข้าราชการพลเรือน สํานักงานปลัดกระทรวงยุติธรรม รุ่นที่ ๑ โดยมีเจ้าหน้าที่ในสังกัดสํานักงานรัฐมนตรี และสํานักงานปลัดกระทรวงยุติธรรมในส่วนกลางเข้าร่วมฯ ผ่านระบบการประชุมทางไกล (Video Conference) และห้องประชุมกระทรวงยุติธรรม ๑๐-๐๑ อาคารกระทรวงยุติธรรม
การฝึกอบรมฯ ดังกล่าวฯ กําหนดจัดอบรม จํานวน ๒ ครั้ง โดยในส่วนกลาง รุ่นที่ ๑ จัดขึ้น ในระหว่างวันที่ ๑๖ - ๑๗ ธันวาคม ๒๕๖๔ และในส่วนภูมิภาค รุ่นที่ ๒ จะจัดขึ้นในระหว่างวันที่ ๒๒ - ๒๓ ธันวาคม ๒๕๖๔ ซึ่งมีการบรรยายให้ความรู้ในหัวข้อ ความรู้ความเข้าใจเกี่ยวกับพระราชบัญญัติมาตรฐานทางจริยธรรม และประมวลจริยธรรมข้าราชการพลเรือน การรักษาวินัยข้าราชการ และการป้องกันการทุจริตและประพฤติมิชอบในหน่วยงานภาครัฐ โดยวิทยากรจาก สํานักงาน ก.พ. และ สํานักงาน ป.ป.ช. ทั้งนี้ เพื่อให้บุคลากรในสังกัดสํานักงานรัฐมนตรี และสํานักงานปลัดกระทรวงยุติธรรม มีความรู้ความเข้าใจเกี่ยวกับประมวลจริยธรรมข้าราชการพลเรือน รวมทั้งด้านการป้องกันการทุจริตและประพฤติมิชอบ สามารถนําไปปฏิบัติหน้าที่ราชการได้อย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-นายกฯ โพสต์ 10 มาตรการคุมโควิด ชูแนวคิด “Smart Control and Living with COVID-19”
วันเสาร์ที่ 28 สิงหาคม 2564
นายกฯ โพสต์ 10 มาตรการคุมโควิด ชูแนวคิด “Smart Control and Living with COVID-19”
....
นายกรัฐมนตรีโพสต์ผ่านแฟนเพจเฟซบุ๊ก เกี่ยวกับการปรับมาตรการควบคุมโรค เพื่อให้ประชาชนกลับมาใช้ชีวิตได้ใกล้เคียงช่วงก่อนหน้านี้ โดยใช้แนวทาง “Smart Control and Living with COVID-19” หรือ การควบคุมโรคแนวใหม่ที่สมดุลกับการดําเนินชีวิตที่ปลอดภัยจากโควิด-19 ซึ่งจะดําเนินการไปพร้อมกับการปรับมาตรการที่จะเริ่มในวันที่ 1 ก.ย. นี้
.
ยกระดับมาตรการ DMHT (อยู่ห่าง-ใส่แมสก์-ล้างมือ-วัดอุณหภูมิ) เป็นมาตรการ Universal Prevention (การป้องกันแบบครอบจักรวาล)
ภายในสิ้นปีนี้ รัฐบาลจะจัดหาวัคซีนรวมอย่างน้อย 130 ล้านโดส สามารถฉีดให้ประชาชนได้กว่า 65 ล้านคน
จัดหาชุดตรวจ ATK ให้ประชาชนเข้าถึงได้ง่ายและราคาถูก
จัดทํา Bubble & Seal กับโรงงาน สถานประกอบการ และแคมป์ก่อสร้าง โดยไม่ต้องปิดทั้งโรงงาน และดําเนินการผลิตหรือก่อสร้างต่อไปได้
คัดกรองโรคด้วยชุดตรวจ ATK ในตลาด และชุมชนแออัดเป็นประจํา เพื่อหยุดการระบาดตั้งแต่ต้น
จัดสภาพแวดล้อมของกิจการแบบ (COVID-Free Setting) ยึดหลักไม่แออัด ,พนักงานฉีดวัคซีนและตรวจ ATK ,ลูกค้าต้องแสดงผลฉีดวัคซีน หรือการตรวจ ATK
จัดสภาพการทํางาน/เดินทาง ไม่แออัด รวมถึงคัดกรองโรคด้วยชุดตรวจ ATK สําหรับองค์กรขนาดใหญ่ที่มีพนักงานจํานวนมาก
จัดกิจกรรม สถานที่ และบริการสาธารณะ ภายใต้มาตรการ ไม่จัดให้เกิดพื้นที่เสี่ยง “แออัด-ใกล้ชิด-ปิดอับ”
จัดบริการควบคุมโรคเชิงรุก ด้วยหน่วยเคลื่อนที่ CCRT ทั้งการตรวจคัดกรอง นําผู้ป่วยออกมารักษา ฉีดวัคซีน โดยเฉพาะกลุ่มเสี่ยงและกลุ่มเปราะบางในพื้นที่และชุมชนระบาด
รัฐบาลไทย-ข่าวทำเนียบรัฐบาล-“สาธิต” เยี่ยม รพ.สนามแสงแห่งใจ จ.สมุทรปราการ 450 เตียง รับผู้ป่วยโควิดกลุ่มสีเขียวและสีเหลือง
วันอาทิตย์ที่ 8 สิงหาคม 2564
“สาธิต” เยี่ยม รพ.สนามแสงแห่งใจ จ.สมุทรปราการ 450 เตียง รับผู้ป่วยโควิดกลุ่มสีเขียวและสีเหลือง
รัฐมนตรีช่วยว่าการกระทรวงสาธารณสุข ตรวจเยี่ยมโรงพยาบาสนามแสงแห่งใจ จ.สมุทรปราการ ขนาด 450 เตียง จากความร่วมมือของภาคเอกชน รับผู้ป่วยโควิดกลุ่มสีเขียวและสีเหลือง ผ่านเว็บไซต์ www.โรงพยาบาลสนามแห่งใจ.com พร้อมเปิดรับผู้ป่วย 9 ส.ค. นี้
รัฐมนตรีช่วยว่าการกระทรวงสาธารณสุข ตรวจเยี่ยมโรงพยาบาสนามแสงแห่งใจ จ.สมุทรปราการ ขนาด 450 เตียง จากความร่วมมือของภาคเอกชน รับผู้ป่วยโควิดกลุ่มสีเขียวและสีเหลือง ผ่านเว็บไซต์www.โรงพยาบาลสนามแห่งใจ.com พร้อมเปิดรับผู้ป่วย 9 ส.ค. นี้
บ่ายวันนี้ (8 สิงหาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 นายแพทย์สามารถ ถิระศักดิ์ รองอธิบดีกรมสนับสนุนบริการสุขภาพ และคณะผู้บริหาร ลงพื้นที่ตรวจเยี่ยมรพ.สนามแสงแห่งใจ จ.สมุทรปราการ
ดร.สาธิต กล่าวว่า วันนี้ได้มาเยี่ยมชมโรงพยาบาลสนามแสงแห่งใจที่เกิดจากความร่วมมือของภาคเอกชนและมูลนิธิต่างๆ ร่วมกันจัดตั้งขึ้น ขนาด 450 เตียง มีนพ.อธิวัฒน์ น้อยประสิทธิ ผู้อํานวยการโรงพยาบาลพริ้นซ์สุวรรณภูมิ ในฐานะผู้อํานวยการโรงพยาบาลสนามแสงแห่งใจ รับดูแลผู้ป่วยโควิดกลุ่มสีเขียวและสีเหลืองจากทุกจังหวัดที่ลงทะเบียนผ่านเว็บไซต์ มีทีมแพทย์เฉพาะทางและพยาบาลจากกลุ่มโรงพยาบาลพิษณุเวช 3 จังหวัด พิษณุโลก พิจิตร และอุตรดิตถ์ ในเครือพริ้นซิเพิล เฮลท์แคร์ ให้การดูแลผู้ป่วย มีห้องฉุกเฉิน และเตียงสําหรับผู้ป่วยที่ต้องใช้เครื่องช่วยหายใจชนิดHigh-Flow จํานวน 76 เตียง รองรับผู้ป่วยที่มีอาการสีเหลืองเข้ม ถือได้ว่าเป็นโรงพยาบาลที่มีศักยภาพสูงที่รองรับผู้ป่วยในกลุ่มสีเขียวและกลุ่มสีเหลือง เป็นอีกสถานที่หนึ่งที่จะช่วยแบ่งเบาภาระให้กับโรงพยาบาลหลักในจังหวัดสมุทรปราการและกทม.ได้
นอกจากนี้ ได้นําเทคโนโลยีมาใช้ในการดูแลผู้ป่วยเพื่อลดการสัมผัสและรับเชื้อ อาทิ ระบบtelemedicine tablet“ไข่ต้ม ฮอสพิทอล” (Kaitomm Hospital) ใช้ในการสื่อสารกับผู้ป่วย จัดส่งอาหาร และยา ด้วยหุ่นยนต์ปิ่นโต มีระบบกรองอากาศแบบ All fresh air ป้องกันการแพร่กระจายเชื้อ มีระบบ CCTV และระบบ Security คอยดูแลความปลอดภัยภายในโรงพยาบาล รวมทั้งมีเจ้าหน้าที่จากส่วนราชการในพื้นที่ในการสนับสนุน ทั้งนี้ เปิดลงทะเบียนและคัดกรองผู้ป่วยผ่านเว็บไซต์ www.โรงพยาบาลสนามแสงแห่งใจ.com หรือโทร. Call Center 02-1167888 ระหว่างเวลา 08:00 น. -18:00 น. ทุกวัน พร้อมเปิดรับผู้ป่วย 9 สิงหาคม 2564
สําหรับสถานการณ์เตียงผู้ป่วยโควิด 19 จังหวัดสมุทรปราการ (ข้อมูลวันที่ 8 สิงหาคม 2564) โรงพยาบาลรัฐสังกัดสํานักงานปลัดกระทรวงสาธารณสุข 804 เตียง คงเหลือ 18 เตียง, โรงพยาบาลสนาม (Hospitel และ Field Hospital) 4,169 เตียง คงเหลือ 666 เตียง, โรงพยาบาลรัฐสังกัดอื่น ๆ 184 เตียง คงเหลือ 0 เตียง(ไม่มี Hospitel), โรงพยาบาลเอกชน 2,406 เตียง คงเหลือ 10 เตียง และ Hospitel โรงพยาบาลเอกชน 25 แห่ง 5,733 เตียง คงเหลือ 687 เตียง
********************************8 สิงหาคม 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย กมธ. พืชกระท่อมถกราบรื่น สภาเปิดบรรจุวาระได้ทันที ยันเสร็จทันกรอบ 24 ส.ค. แน่นอน
วันพฤหัสบดีที่ 15 กรกฎาคม 2564
รัฐมนตรีว่าการกระทรวงยุติธรรม เผย กมธ. พืชกระท่อมถกราบรื่น สภาเปิดบรรจุวาระได้ทันที ยันเสร็จทันกรอบ 24 ส.ค. แน่นอน
รัฐมนตรีว่าการกระทรวงยุติธรรม เผย กมธ. พืชกระท่อมถกราบรื่น สภาเปิดบรรจุวาระได้ทันที ยันเสร็จทันกรอบ 24 ส.ค. แน่นอน พร้อมเปิดปลูกฟรีสไตล์ไม่ต้องขออนุญาต แต่จะทําผลิตภัณฑ์ต้องขอ อย. พร้อมควบคุมคุณภาพการส่งออกไม่ให้ราคาตก
นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานกรรมาธิการวิสามัญพิจารณาร่าง พ.ร.บ.พืชกระท่อม พ.ศ. .... กล่าวถึงการพิจารณาร่าง พ.ร.บ.พืชกระท่อม ว่า ล่าสุดในการประชุม เมื่อวันที่ 14 ก.ค. กมธ. ได้พิจารณาจบทั้ง 49 มาตราแล้ว แต่ยังมีบางมาตราที่แขวนรอการพิจารณาอีกครั้ง นอกจากนี้ กมธ. ได้มีการตัดบางมาตราและเพิ่มมาตราใหม่ขึ้นมาแทน เพราะจากร่างที่เราพิจารณาฉบับนี้เป็นร่างที่ปรับแก้จากคณะกรรมการกฤษฎีกาที่เป็นการเขียนกฎหมายเพื่อกฎหมาย เพราะกลัวว่าจะขัดต่อรัฐธรรมนูญ จึงมีการเพิ่มอีกหลายมาตราขึ้นมา แตกต่างจากเจตนารมณ์เดิมที่กระทรวงยุติธรรมได้เสนอมาแค่ 19 มาตรา คือการเขียนกฎหมายเพื่อแก้ปัญหาเศรษฐกิจและประชาชน ต้องทําให้ไม่ยาก กมธ. จึงได้หารือและปรับบางมาตราให้สอดคล้องกับเจตนารมณ์เดิมแต่ต้องไม่ขัดกับรัฐธรรมนูญ โดยในเบื้องต้นเรื่องการปลูกจะไม่จํากัดจํานวนต้นและไม่ต้องขออนุญาต จะเปิดให้ปลูกแบบฟรีสไตล์หลังจากวันที่ 24 ส.ค. 2564 เป็นต้นไป แต่การจะทําเป็นผลิตภัณฑ์ต่างๆ จะต้องไปขออนุญาตกับ องค์การอาหารและยา (อย.)
นายสมศักดิ์ กล่าวอีกว่า การใช้และการขาย มีข้อห้ามว่าห้ามขายให้กับเด็กและสตรีมีครรภ์ รวมทั้งการห้ามนําไปผสมกับสารเสพติดชนิดอื่น และจะมีการควบคุมในการทําเป็นสินค้าส่งออก เพื่อให้มีคุณภาพและราคาไม่ตก ตรงนี้จะเป็นการสร้างรายได้ให้กับเกษตรกร และเป็นพืชเศรษฐกิจชนิดใหม่ ซึ่งจากการประชุมถือว่าราบรื่นดี กมธ. ทุกคนเห็นไปในทิศทางเดียวกัน และจากการที่ตนได้พูดคุยกับ ส.ส. ส่วนใหญ่ไม่ได้มีปัญหาติดขัดอะไร พวกเขายึดประโยชน์ของประชาชนเป็นหลักอยู่แล้ว ส่วนของ ส.ว. เมื่อสภาผู้แทนราษฎรพิจารณาเสร็จและส่งร่างกฎหมายไป หากร่างกฎหมายไม่ผิดรัฐธรรมนูญหรือขัดกับกฎหมายอื่นๆ ก็ไม่มีปัญหาอะไร ซึ่งในส่วนของ กมธ. จะพิจารณาเสร็จก่อนเปิดประชุมสภาแน่นอน เพราะเหลือแค่ปรับอีกเล็กน้อยก็จะเสร็จแล้ว ดังนั้นตนเชื่อว่า กฎหมายฉบับนี้จะเสร็จทันกรอบเวลา คือ 24 ส.ค. อย่างแน่นอน
"ขอให้พี่น้องประชาชนอดทนรอกันอีกสักนิด ต้องขอย้ําเตือนว่าตอนนี้พืชกระท่อมยังผิดกฎหมายอยู่ แต่อีกแค่เดือนเศษก็จะสามารถปลูกและใช้กันได้อย่างเสรีแล้ว ตอนนี้ กมธ. ทุกท่านกําลังเร่งประชุมเพื่อพิจารณากฎหมายให้ออกมาดีที่สุด เพื่อให้ชาวบ้านชนบทใช้กับได้ตามวิถีปกติ รวมทั้งการปลูกเพื่อจําหน่ายและกลายเป็นพืชเศรษฐกิจตัวใหม่ได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-รัฐบาลเชิญชวนฉีดวัคซีนโควิด-19 อย่างน้อย 1 เข็ม หวังกระตุ้นธุรกิจเดินหน้า ใช้ชีวิตตามปกติได้มากที่สุด
วันจันทร์ที่ 22 พฤศจิกายน 2564
รัฐบาลเชิญชวนฉีดวัคซีนโควิด-19 อย่างน้อย 1 เข็ม หวังกระตุ้นธุรกิจเดินหน้า ใช้ชีวิตตามปกติได้มากที่สุด
....
นายธนกร วังบุญคงชนะ โฆษกรัฐบาล เผย พลเอกประยุทธ์ จันทร์โอชา นายกรัฐมนตรี และ รมว.กลาโหม เชิญชวนคนไทยที่ยังไม่ได้ฉีดวัคซีนโควิด-19 โดยเฉพาะผู้สูงอายุ ผู้ป่วยเรื้อรัง และอย่างน้อยต้องแสดงผลการฉีดวัคซีนอย่างน้อย 1 โดส เป็นผลดีในการออกไปทํากิจกรรมต่าง ๆ ให้เกิดความปลอดภัยแก่ตนเองต่อส่วนรวม และความมั่นคงด้านสาธารณสุข
.
ขณะนี้ รัฐบาลและภาคีทุกภาคส่วนทั้งภาครัฐและเอกชน ได้เข้ามาร่วมช่วยเหลือเร่งรัดการฉีดวัคซีน เช่น จัดทีมฉีดวัคซีนเชิงรุกผู้สูงอายุผู้ป่วยติดเตียงและขยายให้กลุ่มแรงงานต่างด้าว, สื่อสารทําความเข้าใจข้อมูลด้านฉีดวัคซีนให้ประชาชนรับทราบ, จัดแคมเปญ์ มอบส่วนลดค่าบริการหรือแจกของที่ระลึก สําหรับผู้ใช้บริการที่แสดงผลการฉีดวัคซีน เป็นต้น
.
เพื่อให้ไทยบรรลุเป้าหมายการฉีดวัคซีนกลุ่มเป้าหมายทั่วประเทศ 100 ล้านโดส ภายในสิ้นเดือนนี้ ทําให้กิจการต่าง ๆ กลับมาดําเนินการต่อได้ และคนไทยใช้ชีวิตที่ผ่อนคลายและปลอดภัยให้ได้มากที่สุด
.
อ่านเพิ่มเติม คลิกhttps://www.thaigov.go.th/news/contents/details/48440
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​“อนุทิน” ปลื้ม ดคี “โฮปเวลล์” สำเร็จอีกขั้น หลังศาลสั่งรื้อคดีใหม่ ไม่ต้องจ่าย 2.4 หมื่นล้าน เชื่อมั่น คมนาคม สู้คดี รอบคอบ รัดกุม
วันจันทร์ที่ 7 มีนาคม 2565
​“อนุทิน” ปลื้ม ดคี “โฮปเวลล์” สําเร็จอีกขั้น หลังศาลสั่งรื้อคดีใหม่ ไม่ต้องจ่าย 2.4 หมื่นล้าน เชื่อมั่น คมนาคม สู้คดี รอบคอบ รัดกุม
​“อนุทิน” ปลื้ม ดคี “โฮปเวลล์” สําเร็จอีกขั้น หลังศาลสั่งรื้อคดีใหม่ ไม่ต้องจ่าย 2.4 หมื่นล้าน เชื่อมั่น คมนาคม สู้คดี รอบคอบ รัดกุม
วันที่ 7 มี.ค. 2565น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายอนุทิน ชาญวีรกูล รองนายกรัฐมนตรีและ รมว.สาธารณสุข ในฐานะกํากับดูแลกระทรวงคมนาคม ขอบคุณทุกกําลังใจที่ส่งมาให้จากหลากหลายช่องทาง และแสดงความพอใจ ภายหลังศาลปกครองสูงสุดมีคําสั่งให้พิจารณาคดีใหม่และให้งดการบังคับคดีเดิมทั้งหมด กรณีข้อพิพาทระหว่างกระทรวงคมนาคม และการรถไฟแห่งประเทศไทย (รฟท.) กับ บริษัท โฮปเวลล์ (ประเทศไทย) จํากัด หรือคดีโฮปเวลล์ ทําให้รัฐบาลไม่ต้องชดใช้ค่าเสียหายกว่า 2.4 หมื่นล้านบาท โดยยืนยันว่าการแก้ไขปัญหาข้อพิพาทดังกล่าว นับเป็นภารกิจหลักของกระทรวงคมนาคม ที่ผ่านมานายอนุทิน ได้ให้นโยบายในการแก้ไขปัญหาแก่กระทรวงคมนาคม ว่าแม้จะเป็นเรื่องที่เกิดขึ้นมานานก่อนรัฐบาลปัจจุบัน แต่การต่อสู้คดีของรัฐบาลชุดนี้ จะต้องทําอย่างจริงจัง โดยมุ่งที่ประโยชน์ของประเทศชาติเป็นหลัก เพื่อปกป้องผลประโยชน์ของรัฐและประชาชน
น.ส.ไตรศุลี กล่าวว่า นายอนุทิน แสดงความเชื่อมั่นในการต่อสู้คดีของกระทรวงคมนาคม ที่มีความพยายามอย่างสูงสุด ในการรักษาผลประโยชน์ของประเทศชาติ ที่ผ่านมากระทรวงคมนาคม พยายามดําเนินการแก้ไขมาโดยตลอด โดยยึดหลักกฏหมายและข้อเท็จจริง และได้มีการตั้งคณะทํางานต่าง ๆ ขึ้นมาตรวจสอบและพิจารณาในเรื่องดังกล่าวอย่างต่อเนื่อง ตั้งแต่ที่ นายศักดิ์สยาม ชิดชอบ เข้ามาดํารงตําแหน่ง รมว.คมนาคม จนศาลปกครองสูงสุดมีคําสั่งให้พิจารณาคดีใหม่และให้งดการบังคับคดีเดิมทั้งหมด
น.ส.ไตรศุลี กล่าวว่า รองนายกฯ อนุทิน ยังขอบคุณทุกหน่วยงานที่เกี่ยวข้อง ในการร่วมให้ข้อมูล ให้คําปรึกษาในแง่มุมทางกฎหมาย สําหรับขั้นตอนหลังจากนี้ ได้มอบหมายให้ นายศักดิ์สยาม ชิดชอบ รมว.คมนาคม ได้เตรียมความพร้อมเกี่ยวกับประเด็นข้อกฎหมาย เพื่อต่อสู้คดีเมื่อศาลเริ่มกระบวนการพิจารณาใหม่ พร้อมกําชับฝ่ายกฎหมายต้องทํางานอย่างเต็มที่ เพื่อให้ภาครัฐได้รับความเป็นธรรม และปกป้องผลประโยชน์ของส่วนรวม นอกจากนี้ ยังให้ความมั่นใจกับประชาชนว่า รัฐบาลจะดําเนินการอย่างรอบคอบ รัดกุม และจะต่อสู้อย่างเต็มที่ เพราะถือว่างบประมาณ คือเงินภาษีของประชาชนทุกคน
..................................
รัฐบาลไทย-ข่าวทำเนียบรัฐบาล-กสร. ผนึกกำลังหน่วยงานรัฐและเอกชน ควบคุมการแพร่ระบาดโควิด-19 ในสถานประกอบกิจการ โรงงาน ทั่วประเทศ
วันอังคารที่ 22 มิถุนายน 2564
กสร. ผนึกกําลังหน่วยงานรัฐและเอกชน ควบคุมการแพร่ระบาดโควิด-19 ในสถานประกอบกิจการ โรงงาน ทั่วประเทศ
กสร. ร่วมมือหน่วยงานภาครัฐและเอกชน เข้าตรวจสถานประกอบกิจการทั่วประเทศ กําหนดมาตรการป้องกัน การเฝ้าระวัง การฉีดวัคซีน รวมถึงการควบคุมการแพร่ระบาดโรคติดเชื้อไวรัสโควิด-19 ในสถานประกอบกิจการ และโรงงานอุตสาหกรรมทั่วประเทศ
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) เปิดเผยว่า ตามที่ศูนย์บริหารสถานการณ์แพร่ระบาดของไวรัสโคโรนา 2019 (COVID-19) มอบหมายให้กระทรวงอุตสาหกรรมเป็นเจ้าภาพหลัก ร่วมกับกระทรวงแรงงาน กระทรวงสาธารณสุข กระทรวงมหาดไทย หน่วยงานภาครัฐ และภาคเอกชนที่เกี่ยวข้อง กําหนดมาตรการป้องกัน การเฝ้าระวัง การฉีดวัคซีน รวมถึงการควบคุมและป้องกันโรคโควิด-19 ในสถานประกอบกิจการ โรงงานอุตสาหกรรม ครอบคลุมทั่วประเทศ กระทรวงแรงงานภายใต้การกํากับดูแลของท่านพลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน พร้อมให้ความร่วมมือแก้ไขปัญหาที่เกิดขึ้นดังกล่าว โดยสั่งการให้กรมสวัสดิการและคุ้มครองแรงงาน มอบหมายพนักงานตรวจแรงงานจากสํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ 1-10 ร่วมมือกับสํานักงานอุตสาหกรรมจังหวัด ตรวจค้นหาผู้ติดเชื้อไวรัสโควิด-19 ในสถานประกอบกิจการ ที่มีลูกจ้างตั้งแต่ 200 คนขึ้นไป ซึ่งมีจํานวน 3,304 แห่ง เพื่อป้องกันการแพร่ระบาดในโรงงานและปกป้องเศรษฐกิจของประเทศ โดยในสัปดาห์ที่ผ่านมาได้ประชาสัมพันธ์และขอความร่วมมือสถานประกอบกิจการทั่วประเทศ ประเมินตนเองผ่าน Platform online : Thai Stop COVID plus และ Thai Save Thai ซึ่งสถานประกอบกิจการได้ให้ความร่วมมือประเมินตนเองเกินกว่าร้อยละ 52 และได้นําผลการประเมินตนเองของสถานประกอบกิจการที่ต่ํากว่าเกณฑ์มาตรฐาน มาจัดทําเป็นแผนเข้าตรวจประเมินโรงงานในพื้นที่
โฆษก กสร. กล่าวเพิ่มเติมว่า หน่วยงานในส่วนภูมิภาคของกระทรวงแรงงานได้แก่ สํานักงานงานแรงงานจังหวัด สํานักงานประกันสังคมจังหวัด สํานักงานสวัสดิการและคุ้มครองแรงงานจังหวัด ได้ร่วมกับสํานักงานอุตสาหกรรมจังหวัด หน่วยงานในพื้นที่ของกระทรวงสาธารณสุข กระทรวงมหาดไทย และ BOI ร่วมกันจัดทีมตรวจประเมินโรงงานในพื้นที่ (onsite) แล้ว ตั้งแต่วันที่ 16 มิถุนายน 2564 ที่ผ่านมา ในส่วนของสถานประกอบกิจการในเขตพื้นที่กรุงเทพมหานครนั้น สํานักงานสวัสดิการและคุ้มครองแรงงานพื้นที่ 1-10 ได้ร่วมกับกรมโรงงานอุตสาหกรรม สํานักงานสุขาภิบาลสิ่งแวดล้อม สํานักอนามัย กรุงเทพมหานคร สถาบันป้องกันควบคุมโรคเขตเมือง กรมควบคุมโรค และกองประเมินผลกระทบ กรมอนามัย ได้จัดทําแผนเข้าตรวจประเมินในวันที่ 22 มิถุนายน 2564 เป็นต้นไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบ สำนักงาน ป.ป.ส. ซ่อมเครื่องปั๊มยาบ้าดัดแปลงผลิตฟ้าทะลายโจรอัดเม็ด เปลี่ยนหัวตอกตีตรา "ยธ" ใช้เป็นแผนสำรองหลังแคปซูลขาดแคลน-ราคาพุ่งสูง
วันอาทิตย์ที่ 15 สิงหาคม 2564
รัฐมนตรีว่าการกระทรวงยุติธรรม มอบ สํานักงาน ป.ป.ส. ซ่อมเครื่องปั๊มยาบ้าดัดแปลงผลิตฟ้าทะลายโจรอัดเม็ด เปลี่ยนหัวตอกตีตรา "ยธ" ใช้เป็นแผนสํารองหลังแคปซูลขาดแคลน-ราคาพุ่งสูง
รัฐมนตรีว่าการกระทรวงยุติธรรม มอบสํานักงาน ป.ป.ส. ซ่อมเครื่องปั๊มยาบ้าดัดแปลงผลิตฟ้าทะลายโจรอัดเม็ด เปลี่ยนหัวตอกตีตรา "ยธ" ใช้เป็นแผนสํารองหลังแคปซูลขาดแคลน-ราคาพุ่งสูง 16 ส.ค. เตรียมทดลองเดินเครื่อง
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ภายหลังจากที่ตนได้สั่งการให้ทุกเรือนจําทั่วประเทศดําเนินการเพาะชําต้นกล้าและเร่งปลูกฟ้าทะลายโจรในพื้นที่ว่างของแต่ละเรือนจํา เพื่อเก็บเกี่ยวผลผลิตมาทําเป็นยารักษาโรคโควิด-19 ซึ่งในอีกไม่นานจะได้ผลผลิตจํานวนมาก แต่ในช่วงนี้อาจจะยังมีไม่มากพอซึ่งเราก็ได้ใช้การผลิตด้วยมือในการนําแม่พิมพ์มาอัดใส่แคปซูล ภายในเดือนนี้กรมราชทัณฑ์จะผลิตได้ประมาณ 4 ล้านเม็ด แต่หากวันข้างหน้าเมื่อมีฟ้าทะลายโจรมากพอ การผลิตด้วยมืออาจจะทําไม่ทัน รวมถึงการขาดแคลนแคปซูลที่จะนํามาบรรจุผง ซึ่งในขณะนี้มีไม่เพียงพอต่อความต้องการและราคายังพุ่งสูงขึ้นมากอีกด้วย ตนจึงคิดแผนสํารอง ให้ ป.ป.ส. ซ่อมเครื่องปั้มยาบ้าที่ยึดมาได้จากกลุ่มพ่อค้ายา โดยตนได้เห็นเครื่องดังกล่าวอยู่ที่พิพิธภัณฑ์ของ ป.ป.ส. จึงว่าน่าจะมีประโยชน์ นํามาประยุกต์เปลี่ยนหัวให้ได้ 500 มิลลิกรัม ซึ่งเครื่องดังกล่าว เป็นเครื่องโรตารี ชนิด 19 หัวตอก 1 ชั่วโมง จะสามารถผลิตได้ 20,000 เม็ดโดยประมาณ มีอยู่ 1 เครื่อง โดยในวันที่ 16 ส.ค. จะซ่อมเสร็จและจะทดลองเดินเครื่องโดยใช้ตัวตอกเดิมก่อน จากนั้นหัวตอกใหม่ ที่เป็นตรา ยธ จะมาในวันที่ 20 ส.ค.
"เราต้องเตรียมความพร้อมล่วงหน้าในการรับมือกับปัญหาต่างๆ ขณะนี้ทุกคนยอมรับว่ายาฟ้าทะลายโจรสามารถรักษาโควิด-19 ได้ทําให้เป็นที่ต้องการของตลาด ซึ่งผงฟ้าทะลายโจรราคาอาจจะสูงถึง กิโลกรัมละ 1,000 บาท แต่ทางหลายหน่วยงานรวมทั้งกระทรวงยุติธรรมก็ได้มีการเพาะและปลูกจํานวนมาก ซึ่งในอีกไม่นานก็จะโตเต็มที่พร้อมใช้งานนํามาบดเป็นผงยาได้ และเมื่อมีผลผลิตเป็นวัตถุดิบจํานวนมาก แคปซูลที่จะนํามาบรรจุผงอาจจะไม่เพียงพอต่อความต้องการหายากและราคาแพงกว่าเดิมหลายเท่า ผมจึงให้ ป.ป.ส. ซ่อมเครื่องปั๊มยาบ้าที่ตั้งโชว์ที่พิพิธภัณฑ์ เปลี่ยนหัวตอกใหม่ใช้ตรา ยธ. ให้รู้ที่มาว่าเราผลิต เพื่อป้องกันการปลอมปนออกมา ซึ่งวันหนึ่งจะผลิตได้หลายแสนเม็ด จะทําให้เพียงพอต่อการใช้ในเรือนจําและอาจจะสามารถแจกจ่ายให้ประชาชนได้ รวมทั้งอาจจะสามารถช่วยชาวบ้านผลิตไว้ใช้ได้อีกด้วย" นายสมศักดิ์ กล่าว
รัฐบาลไทย-ข่าวทำเนียบรัฐบาล-“ชัยวุฒิ” เป็นประธานพิธีถวายบังคมเนื่องใน“วันสื่อสารแห่งชาติ ประจำปี 2564” เผยพร้อมก้าวสู่รัฐบาลดิจิทัลอย่างเต็มรูปแบบ
วันพุธที่ 4 สิงหาคม 2564
“ชัยวุฒิ” เป็นประธานพิธีถวายบังคมเนื่องใน“วันสื่อสารแห่งชาติ ประจําปี 2564” เผยพร้อมก้าวสู่รัฐบาลดิจิทัลอย่างเต็มรูปแบบ
“ชัยวุฒิ” เป็นประธานพิธีถวายบังคมเนื่องใน“วันสื่อสารแห่งชาติ ประจําปี 2564” เผยพร้อมก้าวสู่รัฐบาลดิจิทัลอย่างเต็มรูปแบบ
เมื่อวันที่4สิงหาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานในพิธีถวายบังคมพระบรมราชานุสาวรีย์พระบาทสมเด็จพระปรมินทรมหาจุฬาลงกรณ์พระจุลจอมเกล้าเจ้าอยู่หัวเนื่องในโอกาส“วันสื่อสารแห่งชาติประจําปี2564”โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยคณะบริหารฯกระทรวงฯเข้าร่วมพิธีณบริเวณลานหน้าอาคารอํานวยการกสทช.ในการนี้รัฐมนตรีดีอีเอสกล่าวย้ําว่าขอให้ความมั่นใจรัฐบาลมีความมุ่งมั่นที่จะขับเคลื่อนนโยบายด้านดิจิทัลเพื่อเศรษฐกิจและสังคมนําพาประเทศให้ก้าวข้ามผ่านสถานการณ์อันเป็นอุปสรรคต่างๆและเสริมสร้างศักยภาพประเทศไทยให้เข้มแข็งอย่างยั่งยืนตลอดไปซึ่งปัจจุบันมีภารกิจสําคัญที่มีความคืบหน้าอาทิโครงการเร่งรัดผลักดันให้อินเทอร์เน็ตเป็นสาธารณูปโภคพื้นฐานโครงการนําร่องการใช้ประโยชน์จากเทคโนโลยี5Gเน้นการส่งเสริมการใช้ประโยชน์๖ด้านได้แก่ด้านเกษตรด้วนสารารณสุขด้านอุดสาหกรรมด้านการศึกษาด้านคมนาคมและด้านเมืองอัจฉริยะหรือสมาร์ทซิตี้รวมถึงการนําระบบคลาวด์กลางภาครัฐมาใช้เชื่อมโยงข้อมูลทุกหน่วยงานรัฐพร้อมนําไปสู่เป้าหมายการเป็นรัฐบาลดิจิทัลอย่างเต็มรูปแบบต่อไป
***********
รัฐบาลไทย-ข่าวทำเนียบรัฐบาล-กสร. เปิดตัวระบบ e-Service บริการเงินกู้กองทุนเพื่อผู้ใช้แรงงาน
วันพฤหัสบดีที่ 24 มิถุนายน 2564
กสร. เปิดตัวระบบ e-Service บริการเงินกู้กองทุนเพื่อผู้ใช้แรงงาน
กรมสวัสดิการและคุ้มครองแรงงาน เพิ่มช่องทางการให้บริการเงินกู้ใหม่ด้วยระบบ e-Service เน้นอํานวยความสะดวก และสร้างความรวดเร็วเพื่อผู้ใช้แรงงาน พร้อมเชิญชวนสหกรณ์ออมทรัพย์เข้าใช้งาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า เทคโนโลยี e-Service เป็นเทคโนโลยีสมัยใหม่ที่ช่วยยกระดับขีดความสามารถภาครัฐในการบริการประชาชนผ่านช่องทางออนไลน์ ถือเป็นการปรับบทบาทภาครัฐเป็นผู้อํานวยความสะดวกทางด้านดิจิทัลแบบครบวงจร และช่วยสร้างการรับรู้ และความเชื่อมั่นของภาคประชาชนต่อระบบ e-Service ของภาครัฐ ตามนโยบายรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ซึ่งนายสุชาติ ชมกลิ่น รัฐมนตรีว่าการกระทรวงแรงงาน รับนโยบายดังกล่าวมาปฏิบัติ โดยมอบให้กรมสวัสดิการและคุ้มครองแรงงาน นําเทคโนโลยี e-Service มาใช้บริการเงินกู้กองทุนเพื่อผู้ใช้แรงงานแก่สหกรณ์ออมทรัพย์ในสถานประกอบกิจการ โดยกําหนดกรอบการให้บริการยื่นคําขอกู้ พร้อมแนบเอกสารประกอบการขอกู้เงิน ติดตามผลการยื่นคําขอกู้เงิน และรอแจ้งผลการพิจารณาอนุมัติเงินกู้ ซึ่งมีขั้นตอนการใช้บริการที่ไม่ซับซ้อน พร้อมทั้งมีคลิปชี้แจงการใช้บริการฯ ผ่านเว็บไซต์กรมสวัสดิการและคุ้มครองแรงงาน เว็บไซต์กองสวัสดิการแรงงาน เว็บไซต์กองทุนเพื่อผู้ใช้แรงงาน และสื่อสังคมออนไลน์ เพื่อให้สหกรณ์ฯ ได้ทราบถึงขั้นตอนการใช้งานของระบบ e-Service อีกทั้งกรมยังได้สนับสนุนให้สหกรณ์ฯ ทั่วประเทศใช้บริการเงินกู้กองทุนเพื่อผู้ใช้แรงงานในช่องทางดังกล่าวด้วย
อธิบดี กสร. กล่าวเพิ่มเติมว่า ระบบ e-Service สําหรับการบริการเงินกู้กองทุนเพื่อผู้ใช้แรงงานนี้เป็นระบบที่น่าสนใจไม่ซับซ้อน จึงขอเชิญชวนให้สหกรณ์ออมทรัพย์ในสถานประกอบกิจการทั้งรายเก่าและรายใหม่ได้ทดลองใช้งาน โดยสามารถยื่นคําขอกู้เงินได้ที่เว็บไซต์กรมสวัสดิการและคุ้มครองแรงงาน www.labour.go.th โดยคลิกเข้าเมนู e-Service ซึ่งจะเริ่มเปิดใช้บริการตั้งแต่วันที่ 1 กรกฎาคม 2564 เป็นต้นไป นอกจากนี้กรมยังให้ความสําคัญกับการให้บริการสาธารณะที่สะดวกและรวดเร็ว และปรับปรุงคุณภาพบริการให้ดียิ่งขึ้นด้วยเทคโนโลยียุคดิจิทัลใหม่ ๆ ครอบคลุมกลุ่มผู้ใช้แรงงานและประชาชนทุกเพศ ทุกวัย ทั้งนี้สามารถติดตามข่าวสารดี ๆ ด้านแรงงาน ได้ที่ เว็บไซต์ เฟซบุ๊ก ทวิตเตอร์ และช่องยูทูป กรมสวัสดิการและคุ้มครองแรงงาน ตามภารกิจหน้าที่ของกรมที่ว่า “กสร. คุ้มครองสิทธิ พัฒนาคุณภาพชีวิตแรงงาน”